**A kisadózó vállalkozások tételes adója megszűnésével összefüggő időarányos iparűzési adórész jóváírása megtörtént az egyéni adószámlákon**

2022. szeptember 1-jén hatályukat vesztik a kisadózó vállalkozások tételes adójának (régi kata) szabályai, ezért a jelenlegi katásoknak 2022. augusztus 31-én a törvény erejénél fogva megszűnt a kata adóalanyiságuk. A megszűnéssel kapcsolatban a jelenlegi katásoknak nem volt külön bejelentési kötelezettségük.

A helyi adókról szóló 1990. évi C. törvény 39/B. §-a (3) bekezdése értelmében a tételes adóalap adóévi összege az adókötelezettség időtartamával arányos. Ennélfogva a már előírt, 2022. szeptember 15-ig esedékes iparűzési adókötelezettségre jutó adó is csak időarányos összegben, 2022. augusztus 31-ig számítva kell megfizetni az iparűzési adószámlára. **Az adóév 2022. szeptember 15-ig előírt adóból az időarányos részt az önkormányzati adóhatóságunk az egyéni adófolyószámlákon ennek megfelelően letörölte.**

**A 2022. szeptember 1. és 2022. december 31. közötti időszakra jutó, már előírt adó önkormányzati adószámlákon törléske került.** /122 nap/365 nap \* 2 500 000 Ft \* 1%, tehát 8.356 Ft-tal csökkent általános esetben a II. félévi adókötelezettsége/

Az épp aktuális adószámláját minden ügyfélkapuval rendelkező magánszemély/egyéni vállalkozó/vállalkozás megtekintheti az **Elektronikus Önkormányzati Portálon** / <https://ohp-20.asp.lgov.hu/nyitolap> /.

**A szolgáltatás használatának feltétele, hogy az adózónak rendelkeznie kell KAÜ-regisztrációval (ügyfélkapuval), hiszen így tud belépni a Portálra**, valamint ezzel tudja igénybe venni a beküldéssel, illetve befizetéssel kapcsolatos elektronikus szolgáltatásokat. **Az adóegyenleg-lekérdezés szolgáltatás csak bejelentkezést követően érhető el.**

**BEJELENTKEZÉS AZ "ÚJ" KATA HATÁLYA ALÁ**

**Célszerű a „régi” kata-soknak- a 2022. szeptember 15-i adófizetés miatt - mihamarabb választani az „új” kata-t iparűzési adóban (nem követnek el jogsértést azok sem, akik ezt 2022. október 15-ig megteszik)**

2022. szeptember 1-jén hatályukat vesztik a kisadózó vállalkozások tételes adójának (régi kata) szabályai, ezért a jelenlegi katásoknak 2022. augusztus 31-én a törvény erejénél fogva megszűnik a kata adóalanyiságuk. A megszűnéssel kapcsolatban a jelenlegi katásoknak nincs külön bejelentési kötelezettségük. **Minden érintett vállalkozásnak el kell döntenie, hogy milyen szabályok szerint adózik 2022. szeptember 1-jétől, legyen az a Nemzeti Adó- és Vámhivatalnál (NAV), vagy az önkormányzatnál.**

A**NAV-nál az új kata választásáról 2022. augusztus 1-jétől lehet nyilatkozni, a 2022. szeptember 25-éig megtett nyilatkozat alapján az új kata szerinti adóalanyiság 2022. szeptember 1-től jön létre,** ha az egyéni vállalkozó 2022. szeptember 1-jén megfelel a Kata tv-ben meghatározott feltételeknek.

Az új katát kizárólag az egyéni vállalkozói nyilvántartásban szereplő, főfoglalkozású egyéni vállalkozó választhatja a nyilvántartásban rögzített tevékenységeire. Azok a katás egyéni vállalkozók, akik megfelelnek az új kata feltételeinek, nem válnak automatikusan az új kata alanyává. **Ha az új kata szerint szeretnének adózni, azt be kell jelenteniük a NAV-hoz, illetve ha így kívánnak adózni az iparűzési adóban az önkormányzati adóhatóság felé is!!!**

**A helyi adókról szóló 1990. évi C. törvényt (Htv.) 39/B. §-ában szabályozott, egyszerűsített, tételes iparűzési adómegállapítás lehetősége csak a Kata tv. (új kata) hatálya alá tartozókra 2022. szeptember 1-jétől vehető igénybe.** A kisadózó vállalkozók tételes adójáról szóló törvény hatálya alá tartozó egyéni vállalkozó (a továbbiakban: tételes adózó vállalkozó) a (9) bekezdés szerint bejelentett döntése esetén, az adó adóévi alapja - a 39. § (1) bekezdésében, vagy a 39/A. §-ban foglalt előírásoktól eltérően - székhelye és telephelye szerinti önkormányzatonként 2,5-2,5 millió forint. (1%-kal számítva: évi 25. ezer Ft, 2%-kal számítva: évi 50 ezer Ft) Ha a tételes adózó vállalkozó e minősége szerinti adókötelezettsége valamely településen az adóév egészében nem áll fenn, vagy a kisadózó vállalkozók tételes adójában az adófizetési kötelezettsége szünetel, akkor az adó önkormányzatonkénti alapja a **2,5 millió forintnak az adókötelezettség időtartama naptári napjai alapján arányosított része.**

A Htv. 39/B. § (9) bekezdése szerint a Htv. 39/B. § (3) bekezdése szerinti (új Kata-alanyok számára nyitva álló) a**dóalap-megállapítás választását a vállalkozó** - az önkormányzati adóhatóság által központilag rendszeresített - bejelentkezési, bejelentési, bevallási nyomtatványon,**a kisadózó vállalkozások tételes adójának hatálya alá tartozás kezdő napjától számított 45 napon belül jelenti be az önkormányzati adóhatóság számára.**

A nyomtatvány az **Elektronikus Önkormányzati Portálon** / <https://ohp-20.asp.lgov.hu/nyitolap> / keresztül elektronikusan nyújtható be. A benyújtás határideje az új kata tv. hatálya alá kerülést követő 45 napon belül van lehetőség (végső határidő: 2022. október 15-e)! A bejelentésre alkalmas „BEJELENTKEZÉS, VÁLTOZÁS-BEJELENTÉS" nevű /ASP-ADO\_BEJ/ űrlap a Portál honlapján elérhető.

A 39/B. § (9) bekezdésében rögzített 45 napos határidő tehát az egyszerűsített adóalap-megállapítás választásának a bejelentésére és nem a választásról szóló döntés meghozatalára vonatkozó határidő. **Így, nincs akadálya annak, hogy az „új kata" alanya az egyszerűsített adóalap-megállapításól szóló döntést már 2022. szeptember 15-ig meghozza, ha ezt a NAV-nál már megfelelő módon be is jelentette.**

**Az (időarányos) iparűzési adót az érintetteknek az önkormányzati adóhatóság iparűzési adó beszedési számlájára 2022. szeptember 15-ig kell megfizetni** /az Iparűzési adót Kulcs Községi Önkormányzat Helyi iparűzési adó beszedési számlájára 11736037-15365233-03540000 kell befizetni/ **függetlenül az új kata bejelentésétől.**

**A 2022. szeptember 15-i határidőig** a 2022. szeptember 1. és 2022. december 31. közötti időszakra jutó időarányos adóját be kell fizetni, azaz **8.356 Ft-ot kell megfizetnie**. /122 nap/365 nap x 2 500 000 Ft x 1%-kal/

Ha az „új Kata" szerint adózó 2022. szeptember 15-én az egyszerűsített iparűzési adóalap-megállapítást alkalmazza és a szerinti adót fizet, és az egyszerűsített adóalap-megállapításról szóló **bejelentést csak 2022. október 15-ig teszi meg az a jelzett módon az önkormányzati adóhatósághoz, akkor nem követ el jogsértést.**

**Amennyiben viszont az egyszerűsített adóalap-megállapítás alapján kalkulált adóját csak a 2022. szeptember 15-ét követően tett adóhatósági bejelentését követően (2022. október 15-én vagy azt követően) fizeti meg, akkor az adófizetési kötelezettsége elkésettsége miatt - csekély összegű - késedelmi pótlék terheli, amelyet 2022. szeptember 16-ától kezdődően kell terhére adószámláján felszámítani.**

Kulcs, 2022. 08. 31.

Kulcs Község Önkormányzatának Adóhatósága